GiliGold/VAD_KnessetCorpus huggingface dataset:
איתן גורני: אני רוצה לבקש מבית חרושת טבע סרטון על ייצור תרופות אצלם.
איתן גורני: אני רוצה לקחת מהארכיון שלכם את הסרטונים שיש מה-FBI ומכם על מעבדות שמייצרות את כדורי הסם.
איתן גורני: אני רוצה להראות לילדים איך נראה בית חרושת רציני לתרופות, ואיך נראה המקום שבו מייצרים את האקסטזי וכל ה"ג'יפה", להגיד להם: רבותיי, תראו מה אתם לוקחים.
רינה לוי: זה נראה רעיון מצוין.
איתן גורני: אתמול סגרתי את הרעיון עם חיים מסינג, עכשיו נראה איך זה יפעל.
איוב קרא: אני רוצה להודות לכם.
איוב קרא: הסיור הזה היה חשוב מאוד.
איוב קרא: בוקר טוב לכולם, אני רוצה לפתוח את הישיבה ושתציגו לפנינו את התוכנית של משרד החינוך לטיפול בסמים בעקבות ריבוע התקציב של משרד החינוך.
גלית שחם: לפני שאני עושה את ההשוואה של התקציב אני אקדים ואומר ששרת החינוך והמנכ"לית הקציבו סכום נכבד לנושא של אחראי בית ספרי, שאני עוד מעט אפרט עליו.
גלית שחם: תוספת התקציב שאני מציעה עכשיו היא למעשה מיועדת חלק לשנה הזאת להכשרות וחלק לשנת 2004 ספטמבר ועד דצמבר, מבחינת המינוי של האחראי הבית ספרי.
גלית שחם: יש פה את המשחק שתמיד היה קיים, בין שנת עבודה בבית ספר לבין שנת תקציב, יוצא ששנת תקציב תמיד מתחלקת על פני חצי שנה וחצי שנה בשנת בית הספר.
גלית שחם: אז קודם כל לגבי השוואת התקציב.
גלית שחם: עכשיו אני אפרט כמה מילים לגבי כל הסעיפים פה, כי זו בעצם החלוקה של התקציב שלנו.
גלית שחם: התקציב מחולק להשתלמויות ארציות שאלה השתלמויות שאנחנו עושים בהיקף ארצי, למעשה כבר בהשתלמויות הארציות האלה מופיע גם החלק שאנחנו מייעדים להכשרת האחראי הבית ספרי.
גלית שחם: אנחנו רוכשים בתקציב ימי הדרכה, יש לנו 50 מדריכים שפועלים בכל הארץ.
גלית שחם: יש חלק לפרסומים, יש חלק למחקר שמאוד מאוד חשוב לנו והשנה אנחנו עוד יותר נשים את הדגש בליווי והערכה של העבודה.
גלית שחם: פעולות מחוזיות הכוונה גם להשתלמויות שנעשות במחוז וגם להעברות לבתי ספר, זאת אומרת גם לפעילויות שנעשות בתוך בתי הספר.
גלית שחם: האחראי הבית ספרי זה כרגע הסעיף הכי נכבד פה.
גלית שחם: התוספת התקציבית ניתנה לנו למינוי ותגמול אחראי בית ספרי בכל בתי הספר העל יסודיים בארץ.
גלית שחם: קודם כל מבחינת הפריסה של בתי הספר אנחנו מדברים על 1,803 בתי ספר על יסודיים בכל הארץ.
גלית שחם: 594 חט"ב ו1,209- חט"ע.
גלית שחם: החלוקה היא מז'-ט' ומ- י'-י"ב, אז אנחנו מדברים בעצם על 1,803 בעלי תפקידים שיקבלו עכשיו 6% גמול למשכורת שלהם.
גלית שחם: אנחנו ב- 2004 לוקחים על עצמנו להכשיר את 1,803 האנשים האלה בקבוצות של 50, בהשתלמויות של 50 איש לעשרים ושמונה שעות.
גלית שחם: עלות ההשתלמות היא 18 אלף שקל ואנחנו מדברים על 36 הכשרות שתתקיימנה בכל רחבי הארץ, לכל המגזרים.
גלית שחם: 28 שעות זה משהו בסדר גודל של ארבעה ימים.
גלית שחם: מה הציפיה שלנו שיהיה כתוצאה מההליך הזה?
גלית שחם: שבכל בתי הספר העל יסודיים נושא המאבק בסמים יהיה במרכז סדר היום החינוכי ואנחנו אומרים שברגע שבבית הספר יש מישהו שהתפקיד שלו הוא זה, כמובן שכמורה הוא צריך לעשות את העבודה היום יומית שלו, אבל כתפקיד ניהולי- מינהלתי וכחלק מצוות ההנהלה הוא אחראי על זה שתהיה פעילות בהיקף נרחב בנושא של מאבק בסמים.
גלית שחם: מה זה נקרא פעילות בהיקף נרחב?
גלית שחם: קודם כל אנחנו אומרים, כמו שאתם רואים את הסיסמה שמופיעה למעלה וכמו שפעם אמרו שכל מורה הוא מחנך, אסור למורה להיכנס לכיתה וללמד את המקצוע שלו ולהיות המומחה המקצועי ובעצם ולהתעלם מהדברים האחרים, אנחנו אומרים שעכשיו לנוכח המציאות שאנחנו חיים בה כל מורה צריך להיות מחנך למניעה.
גלית שחם: מה זה מניעה?
גלית שחם: מניעה זה בעצם היכולת של התלמיד כתוצאה מתהליכים שהוא עובר, כתוצאה מהשפעה של הסביבה, אנחנו רוצים שכל תלמיד יהיה בעל יכולת לבחור לעצמו את הדברים הנכונים, שידע ממה הוא צריך להיזהר, שיבנה לעצמו את הגבולות הפנימיים.
גלית שחם: במניעה אני לא מתכוונת לזה שאנחנו באים לעצור אותם ולהגיד להם לא, אלא אנחנו רוצים לעשות תהליך חינוכי מורחב כך שאנחנו נהיה בטוחים שיותר מהתלמידים שלנו יוצאים באמת עם יכולת בחירה שאנחנו נוכל לומר שאנחנו בטוחים בבחירה שלהם בדרך שלהם.
גלית שחם: אנחנו מדברים על שיתופי פעולה מכל הכיוונים.
גלית שחם: יש כמובן את החלק של התלמידים והעבודה עם התלמידים, אבל מי עובד עם התלמידים?
גלית שחם: עם התלמידים עובדים המורים, ככל שהמורים יהיו יותר בעלי ידע ובעלי אכפתיות ובעלי מודעות, כך בעצם המסר שהתלמידים יקבלו יהיה יותר משמעותי, לכן שמתי את הנושא של המורים בראש.
גלית שחם: אנחנו מתכוונים לכך שיהיו השתלמויות, האחראי הבית ספרי יהיה מחויב לארגן השתלמויות של צוותי מורים בבתי הספר שלו ולהבטיח את זה שכמה שיותר מורים יהיו בעניין, זה השלב הראשון.
גלית שחם: השלב השני הוא השילוב של נושא המידע על סמים במקצועות הלימוד.
גלית שחם: עד היום אנחנו עובדים על נושא מניעת שימוש בסמים בשיעורי מחנך, אנחנו רוצים להכניס את זה למקצועות הלימוד, למשל בנושא של מדעים, אנחנו הרי מדברים על על-יסודי, כל הנושא של השפעת חומרים, השפעת סמים על המוח זה חלק מאוד חשוב שקיימות תוכניות לימוד לגביו.
גלית שחם: דרך אגב, זו הגישה של הרשות למלחמה בסמים האמריקאית, הישראלית בעקבותיה, אבל הרשות למלחמה בסמים האמריקאית יש תוכניות לימוד מוכנות ומעולות שמותאמות לשכבות הגיל השונות שפשוט צריך לקחת אותם ולהעביר אותם.
גלית שחם: בנושא של הבעה, כבר יש לנו חומרים.
גלית שחם: הרי למעשה בשיעורי הבעה והבנת הנקרא נותנים לתלמידים כל מיני קטעי קריאה, מהעיתונים או מאמרים ואין שום סיבה שלא נשלב בתוך זה כל מיני מאמרים שקשורים גם כן למידע על סמים.
גלית שחם: בהכשרה הזאת של האחראי הבית ספרי אנחנו דבר ראשון מגדירים את התפקידים, זאת אומרת חשוב לנו מאוד שאותו אחראי בית ספרי ידע מה הוא נדרש לעשות.
גלית שחם: יש לכם בחומרים שחילקנו את חוזר המנכ"ל שאנחנו בראשון במרץ נפיץ במערכת החינוך, מה זה האחראי הבית ספרי, איך הוא צריך להיבחר, מה הכישורים הנדרשים ומהם התפקידים.
גלית שחם: אני אדגיש פה רק כמה דברים מתוך עשרת התפקידים של האחראי הבית ספרי.
גלית שחם: ברור שהתפקיד שלו לדאוג שהנושא ישולב בכל התוכניות ובכל שכבות הגיל, התוכניות קיימות והוא צריך לדאוג שהתוכניות האלה תופעלנה.
גלית שחם: מעבר לזה, הוא צריך לארגן השתלמויות לכלל הצוותים החינוכיים ולהיות אחראי להשתתפותם של המנחים של התוכניות בהשתלמויות בית ספריות שמתקיימות, ארציות או מחוזיות.
גלית שחם: אנחנו מדברים על איזון וארגון פעולות עם מורים ועם גורמים בקהילה, זו נקודה שאני מאוד רוצה להדגיש אותה.
גלית שחם: אחראי בית ספרי בעיני הוא בדיוק כמו המתאם של הרשות למלחמה בסמים, יש את הרשות למלחמה בסמים ויש מתאם בהרבה מאוד רשויות מקומיות ובמקום שיש מתאם של הרשות שהוא חלק מהרשות המקומית הוא דואג לזה שתהיינה פעולות והוא צריך גם לדווח.
גלית שחם: האחראי הבית ספרי הוא למעשה אותו הדבר, אלא שהוא נמצא בכל בית ספר, הוא לא אחראי על מספר בתי ספר, הוא אחראי על בית הספר שלו, הוא עומד בקשר עם משרד החינוך והמדריכים שלו, עם המפקח המחוזי, אבל הוא גם בתוך הקהילה שלו בקשר עם הגורמים המקומיים.
חנה שדמי: למפקח המחוזי יהיו מפגשים קבועים עם כל האחראיים הבית ספריים של המחוז שלו, זה יהיה הפורום שהם גם ידווחו אליו.
חנה שדמי: ברמה המקומית יש גם מדריכים ויש גם את המפקח.
חנה שדמי: אתה הזכרת את הקידום נוער, אנחנו הולכים לעשות הרבה יותר שיתופי פעולה בתוך המשרד, קידום נוער זו יחידה בתוך משרד החינוך וגם איתם נעשה הרבה יותר שיתופי פעולה ואתם תראו את זה בהמשך, כך שאנחנו ננסה כמה שיותר לערב את כל הגורמים שקיימים בתוך משרד החינוך וגם בחוץ לכוון לאותו הנושא.
גלית שחם: אני רוצה להגיד מה אנחנו רוצים להשיג.
גלית שחם: בתפקיד של האחראי אנחנו גם ביקשנו את נושא של הערכה ומשוב של הפעולות הבית ספריות.
גלית שחם: אנחנו רוצים לראות שינוי עמדות, כוונות התנהגות והתנהגות בפועל, אנחנו רוצים דיווח על הדברים האלה מהאחראי הבית ספרי, העברתם תוכנית, עשיתם פעילות, אנחנו רוצים בדיקה לפני ובדיקה אחרי, אנחנו ניתן שאלונים לבתי הספר ונצייד אותם בכלים לבדוק את הדברים האלה.
גלית שחם: אנחנו עוסקים לא רק בסמים שבפקודת הסמים אלא אנחנו עוסקים גם בחומרים נדיפים, אנחנו עוסקים גם בעישון של סיגריות ונרגליות, אנחנו עוסקים גם בשתיה מופרזת של אלכוהול.
גלית שחם: אנחנו רוצים להגדיל את מספר התלמידים שמעורבים בפעולות ושיוזמים פעולות גם בתוך בית הספר וגם מחוץ לבית הספר.
גלית שחם: אחד הרעיונות, הרי אנחנו מכשירים כל שנה עמיתים, אחד הרעיונות הוא שכל עמית כזה ואנחנו בתוכנית שלנו שכן נמצאת בידכם אמרנו שנתחיל עם 150 עמיתים, 150 מהעמיתים שיגייסו לפחות משפחה אחת שתעשה חוג בית שבו הם יציגו בקהילה וזה בכלל לא קשור לפעילות בתוך בית הספר, זה גם לא קשור בארגון של תוך בית ספר, אלא זה משהו שאפשר לנצל את העבודה של בית הספר כדי לעשות איזשהו עליה במודעות של הציבור, כי החלק הזה תמיד מדהים אותי, איך אנשים והורים לילדים מתבגרים אומרים לי זה לא יקרה ומופתעים כשזה קורה להם.
גלית שחם: אפשר להפעיל תלמידים גם סתם בלצאת לרחובות עם פרח ולעשות פעילות שלא מחייבת הנחיה, לתת להם אפשרויות של יותר פעילות בקהילה.
גלית שחם: כאן אני מגיע לשאלה שנשאלה.
גלית שחם: גם בנושא של איתור תלמידים בסיכון ותלמידים שמשתמשים, אנחנו רוצים שהאחראי הבית ספרי, המינוי שלו יגרום ליותר פעילות בנושא הזה.
גלית שחם: קודם כל יש את הוועדה הבית ספרית, זה לא משהו חדש וזה קיים בחוזר המנכ"ל, כל בית ספר חייב להקים ועדה בית ספרית שאמורה להתכנס בכל פעם שמתגלה שאיזשהו תלמיד משתמש בסמים והוועדה הזאת התפקיד שלה למעשה ביחד עם הגורמים, אם זה קצין מבחן או אם זה המשטרה,
גלית שחם: חוזר מנכ"ל מחייב כל עובד הוראה לדווח למנהל על כל שמועה, חשד, ידיעה שמגיעה אליו.
גלית שחם: מנהל בית הספר חייב לדווח למשטרה, הוא יכול לדווח שמית והוא יכול גם לדווח אם הוא לא יודע, אם למשל הגיעה אליו שמועה שיש תלמידים שמשתמשים בסמים אבל הוא לא יודע מזה, הוא יכול גם להתייעץ עם חוקר הנוער.
גלית שחם: הקשר הישיר הוא בין מנהל בית הספר לבין המשטרה.
גלית שחם: במשטרה באמת יש כל מיני הליכים ובדיוק במקום הזה נכנסת הוועדה הבית ספרית.
גלית שחם: במקרה שנודע לבית הספר על שימוש, לפעמים אנחנו מקבלים את הדיווח מהמשטרה, נער נעצר ופתחו חקירה, עשו כך וכך והמשטרה מדווחת לבית הספר והרבה פעמים לא מדווחים לבית הספר.
גלית שחם: ברגע שנודע לבית הספר שנער משתמש בסמים מייד מתכנסת הוועדה הבית ספרית.
גלית שחם: המנהל במקביל לדיווח למשטרה חייב לדווח לתלמיד ולהוריו, הוא מדווח למשטרה ואז הוא מדווח להורים ולתלמיד שהוא דיווח למשטרה ולמעשה מרגע זה יכולה להתחיל לעבוד הוועדה הבית ספרית.
גלית שחם: כי אנחנו לא עושים את החקירה בבית הספר, אבל אם אנחנו מדברים על ילד שבסיכון אז למעשה התהליך הטיפולי החינוכי, זה לא אומר טיפול פסיכולוגי בהכרח, אלא התהליך הטיפולי – חינוכי בתוך בית הספר צריך להתחיל פה.
גלית שחם: זה התפקיד של הוועדה הבית ספרית.
גלית שחם: אנחנו מצפים היום שהאחראי הבית ספרי ידאג לזה שהוועדה הזאת תתכנס, הוועדה הזאת תפעל ושיעביר על כך דיווח.
גלית שחם: זאת אומרת מעבר למנהל בית הספר שעד היום הוא זה שמדווח ואחראי והוא גם עמוס בהמון המון דברים, החלק של הדיווח הוא לא מספיק טוב ואני אומרת את זה מתוך השטח, האחראי הבית ספרי אמור בעצם לדרבן את הדבר הזה.
גלית שחם: מעבר לזה ההתערבות החינוכית טיפולית שאנחנו רוצים גם את זה להגביר.
גלית שחם: אנחנו רוצים במחוזות להציע השתלמויות בנושא הזה.
גלית שחם: התערבות חינוכית טיפולית בתוך בתי הספר.
גלית שחם: אני נתקלת הרבה פעמים במצב הזה שעצרו קבוצה של תלמידים בבית הספר, התלמידים מדברים על זה וכולם בסערה ולא בדיוק יודעים מעבר לחובת דיווח מה לעשות על זה ועל זה יש לנו כבר השתלמות בנויה ואנחנו רוצים ב- 2004 להפעיל אותה במחוזות, יש לנו גם אנשים טובים שיכולים לעשות את הדבר הזה.
גלית שחם: חשבנו שגם את הפסיכולוגים החינוכיים להכניס להשתלמות הזאת.
גלית שחם: אני עכשיו באמת עוברת למבזק על התוכניות העיקריות שאנחנו מפעילים במערכת החינוך ואני מתחילה בתוכנית משמעות, שהיא תוכנית שמיועדת לתיכונים, לתלמידי כיתות י' וי"א.
גלית שחם: השבוע ראיתי סרט בטלויזיה שעשו על שתי בנות מבת ים, ג'ני וג'ני, סרט נהדר שכל כך משקף את הגיל הזה והביאו אותן 10 שנים אחרי כן לאולפן כדי לראות איפה הן היום הסרט פותח בזה כשאחת הבנות אומרת בשביל מה נולדתי, למה אני חיה, על זה בדיוק התוכנית משמעות עונה.
גלית שחם: השאלות בגיל הזה של מה המשמעות של החיים שלי, למה אני מכוון את עצמי, מה הטעם לחיים ועולות שם המון המון בעיות, בעיות בתוך המשפחה, בעיות עם הורים, בעיות חברתיות, בעיות של מקובלים/לא מקובלים בחברה, החיפוש אחר בן זוג, איך אני מבלה את הזמן שלי.
גלית שחם: התוכנית משמעות בעצם היא תוכנית המטרה שלה זה לומר סמים זה לא משמעות החיים.
גלית שחם: היא מתמודדת עם זה דרך כל מיני שאלות שבאמת מעסיקות ילדים בגיל הזה.
גלית שחם: אנחנו כבר עשינו הכשרה ראשונה בחנוכה שהייתה מאוד מוצלחת והייתה לה הענות מאוד גדולה, אנחנו מתחילים אותה השנה בצורה ניסויית ל- 150 בתי ספר, לא רצינו להתחיל ביותר מזה, אבל לפי דעתי אם היינו מאפשרים יותר אז היו באים יותר.
גלית שחם: במשך השנה אנחנו עושים הכשרות מחוזיות ובית ספריות לצוותי בתי הספר.
גלית שחם: בחטיבת הביניים זו השנה הרביעית שאנחנו מפעילים את התוכנית "למוח אין חלקי חילוף", השנה היא מופעלת בכ – 200 חטיבות ביניים.
גלית שחם: היא באמת הולכת על העניין הזה שהדבר שמרתיע את בני הנוער זה השפעת הסמים על המוח ואנחנו כל שנה מכשירים כ- 200 עובדי הוראה חדשים בתוכנית והתוכנית הזאת מלווה במחקר.
גלית שחם: למעשה כל תקציב המחקר שלנו מוקדש לתוכנית הזאת ואני מקווה שנלמד מזה הרבה.
גלית שחם: התוכנית עמיתים כמנהיגי דיעה, אני הזכרתי את העמיתים לפני כן, אנחנו יודעים מהניסיון שלנו שתלמידים מעורבים והם חלק מהצוות שמוביל את התוכנית אז זה יותר משמעותי לתלמידים, שלא לדבר על התרומה לילדים האלה עצמם ובכלל ככל שהילדים יותר מעורבים בפעילויות הם פחות משתמשים בסמים, ראיתי לא מזמן מחקר על זה.
גלית שחם: כמו שאמרתי קודם, אנחנו רוצים גם שהם יזמו פעילויות הסברה בקהילה, למשל חוגי הבית.
גלית שחם: תוכנית אסדה, שהיא תוכנית יישובית בעשר רשויות מקומיות, שיתוף פעולה בין כל הגורמים.
גלית שחם: תוכנית נ"ס, נגד סמים, תוכנית שהיא מיוחדת לכפרי הנוער, צוותים של כפרי הנוער, מדובר לא רק על מורים אלא גם על מדריכים.
גלית שחם: התוכנית נבנית בהתאמה לצרכים שלהם, אנחנו מודעים לזה שיש שם הרבה נוער עולה שזו בהחלט קבוצה שדורשת התייחסות מיוחדת, יש שם הרבה נוער במצוקה ויש 12 כפרי נוער שהתוכנית מופעלת בהם.
גלית שחם: שיתופי הפעולה עם המשטרה, אני בעצמי שותפה בהכשרה של שוטרים להיכנס לבתי הספר להרצאות ועם מערכי שיעור.
גלית שחם: המון בתי ספר, כמו שאתם יכולים לראות, 600 חטיבות עליונות 350 חט"ב ששוטרים וקציני משטרה נותנים שם הרצאות.
גלית שחם: עכשיו אני מגיע לנושא המאוד כאוב, הנושא של אלכוהול.
גלית שחם: אנחנו רוצים להגביר את הפעילות בנושא של האלכוהול, יש לנו תוכניות לכיתות ח'-י"א ביחד עם עמותת אפשר.
גלית שחם: אנחנו בכיתות הנמוכות עוסקים בזה בתוכנית כישורי חיים.
גלית שחם: הנתון הסטטיסטי עכשיו הוא ש40% מבני הנוער שותים בזמן בילוי וככל שעולה הגיל השתייה הבעייתית, ההשתכרויות, התופעה הזאת עולה והנושא הזה מאוד חשוב.
גלית שחם: אנחנו מקיימים סמינרים לעמיתים גם בנושא של אלכוהול ונהיגה והשנה אנחנו יוצאים עם תוכנית "אלכוהול במידה נכונה" והיא תופץ בכל בתי הספר.
גלית שחם: אנחנו מצפים שהאחראי הבית ספרי ייתן גם לזה דחיפה.
גלית שחם: חוזר מנכ"ל מיוחד בנושא אלכוהול יצא בקרוב ויקרא לבתי הספר לפעול ולעשות פעילויות בנושא.
גלית שחם: הנושא של עישון סיגריות ונרגילות.
גלית שחם: אנחנו פה בשיתוף פעולה הדוק מאוד עם משרד הבריאות.
גלית שחם: מחר למשל מתקיים סמינר עמיתים בוינגייט של שמונה בתי ספר, סך הכל אנחנו השנה מכשירים 1000 תלמידים ביחד עם האגודה למלחמה בסרטן, שירותי בריאות כללית, הליגה למניעת מחלות ריאה ושחפת.
גלית שחם: יש לנו תקליטור של המרכז למידע בנושא של מניעת עישון סיגריות ונרגילות שאנחנו מפיצים השנה וגם מידעון בנושא הנרגילות "מידע ונזקים".
גלית שחם: והכל בשיתוף פעולה עם כל הגורמים שהזכרתי לפני כן.
גלית שחם: אנחנו מפיצים השנה גם שלושה סרטים.
גלית שחם: סרט מידע בנושא של סמים לשלוש שכבות גיל, סרט שהופק באמצעות עמותת ידידי הרשות למלחמה בסמים, אנחנו כבר הצגנו אותו בהכשרות שעשינו בחנוכה גם ב"משמעות" וגם ב"למוח אין חלקי חילוף".
גלית שחם: חשוב לי מאוד להזכיר גם את הנושא של חומרים נדיפים.
גלית שחם: אנחנו בשנה האחרונה שמענו הרבה על מקרים של גז המזגנים, אבל לפני כן דבק מגע וכל מיני חומרים כאלה.
גלית שחם: אנחנו מפיצים השנה עלונים שהופקו על ידי הרשות למלחמה בסמים בכל בתי הספר, זה סוג המידע למשל שהאחראי הבית ספרי יצטרך להביא לידיעת כל המורים, לא יתכן שמורים בבית הספר לא יהיו ערים לתופעות האלה ולמשמעות שלהן.
גלית שחם: פעולות הסברה למורים, הורים ותלמידים.
גלית שחם: רק לחזור על הנקודות, שרת החינוך והמנכ"לית הגדילו באופן משמעותי את התקציב שלנו, כשהתוספת מיועדת למינוי של 1800 אחראים בית ספריים.
גלית שחם: המעמד שלהם זהה לזה של רכזים בבית הספר, כך שבעצם הם הופכים להיות חלק מצוות ההנהלה של בית הספר ואנחנו מכשירים אותם.
גלית שחם: אנחנו מצפים שהמינוי של האחראים יביא להרחבת פעולות המניעה בבתי הספר, להגברת המעורבות של הורים, מורים ותלמידים, והורים זה החלק של הקהילה.
גלית שחם: חיזוק התוכניות הקיימות, הפעלת תוכניות חדשות והמסר הוא שכל מורה הוא מחנך לכל מה שאפשר לעשות נגד סמים.
גלית שחם: כשאני מדברת על תלמידים, הפעילות בבתי הספר, מועצות תלמידים זו בהחלט הכתובת הכי חשובה למעורבות ולמודעות לכל מה שקורה בבית הספר בנושא של מניעת סמים.
מעיין מור: לגבי זה שהמנהל מדווח למשטרה, אני יודעת שאולי את תחלקי עלי, אבל יש הרבה מאוד בתי ספר, בעיקר היותר נחשבים, שמאוד חשוב להם השם שלהם והמעמד שלהם והם לא ירצו בשום אופן שאנשים ידעו שיש סמים בבית ספר שלהם, הם רוצים להראות שהתלמידים שלהם ברמה הכי גבוהה ולא מתדרדרים לדברים כאלה.
מעיין מור: אני חושבת שהרבה מנהלים מעדיפים לטאטא את הדברים מתחת לשטיח מאשר לדווח אותם למשטרה.
מעיין מור: רוב הפיתויים לשימוש בסמים הם דווקא מחוץ לבית הספר, לא בשעות של הלימודים, אז בתוך בית ספר גם יש פחות נגישות וגם פחות עניין לעשות את זה, אבל הפיתויים הם הרבה באים מהחוץ.
גלית שחם: זה שהפיתויים הם בחוץ זה נכון ובדרך כלל גם השימוש בסמים נעשה מחוץ לבית הספר, אבל באמת התפקיד שלנו כמחנכים והורים, בגלל זה גם הנושא של ההורים הוא כל כך משמעותי, ככל שהורים יהיו יותר מודעים ותהיה להם יותר אפשרות של התייחסות אז נוכל לבצע יותר.
גלית שחם: אנחנו מדברים גם על פעילויות מחוץ לבית הספר, כל הפעילויות הקהילתיות מדובר על מעבר לשעות הלימודים ואני מתכוונת שצריך להיות שיתוף פעולה בין כל הגורמים כדי שהקול הזה ישמע ושזה לא יהיה רק משהו של שיעור בתוך בית ספר ובזה זה נגמר.
איוב קרא: אני מקווה שנדע בשנה הבאה תוצאות טובות יותר בעקבות התוכנית הזאת.
איוב קרא: שלום לכולם, אני רוצה לפתוח את הישיבה.
איוב קרא: הנושא כל כך חשוב וכאוב שגם חבר הכנסת עמרי שרון הגיע למסקנה שחשוב להעלות את זה במליאת הכנסת.
איוב קרא: עשינו סיור בבאר שבע .
איוב קרא: אני מברך את כל משתתפי הישיבה הזאת.
איוב קרא: אני מברך גם את חבר הכנסת עמרי שרון, שמצא לנכון למרות הרבה בעיות שנמצאות על הפרק במדינת ישראל, להתפנות לסוגייה הזאת שהיא אולי אחת החשובות מבחינת הטיפול חברתי-כלכלי של הממשלה.
איוב קרא: ראש הממשלה התבטא כבר בנושא הזה, באומרו שזה איום אסטרטגי על החברה, ועד כמה וכמה בבאר שבע והנגב.
איוב קרא: אחת הסיבות לפי מה שראינו, לצערי הרב, היד הקלה להשגה של הסם באיזור הזה, זו הסיבה לעלייה הקשה והמורגשת בנושא הסמים.
איוב קרא: נפתח את הדיון.
איוב קרא: אני חושב שאנחנו חייבים בסופו של יום לצאת עם המלצה חשובה, גם לפרנסי העיר שהגיעו, גם למשטרה, גם לכל הגורמים הממשלתיים שנמצאים פה.
איוב קרא: אני מזמין את חבר הכנסת עמרי שרון להציג את ההצעה לסדר שהיתה, ועברה לוועדה.
עמרי שרון: רציתי להעלות את הנושא בגלל הבעיה הספציפית.
עמרי שרון: אני חושב שיש בעיה בכל הארץ, וכמו שאני מכיר את זה מהנתונים שאני מקבל מהרשות הלאומית למלחמה בסמים, אבל הבעיה הספציפית בדרום בכלל, ובבאר שבע בפרט, היא בהיקפים גדולים יותר שצריכים טיפול פרטני, מצריכים התעמקות בבעיה, וזה בכל הרבדים.
עמרי שרון: מניעה, אכיפה וטיפול גמילה אחרי.
עמרי שרון: צריך לראות איך פותרים את הנושא, בגלל הריכוז, בגלל הכמות הגדולה יותר של המשתמשים בדרום ובבאר שבע בפרט.
עמרי שרון: גם בנושא המניעה והחינוך וההסברה, גם בהיבט של האכיפה צריך לדעת איך מטפלים בזה, וגם בהיבט של הטיפול והגמילה.
עמרי שרון: אלה שלושת הרבדים.
עמרי שרון: לדעתי, צריך לעסוק בהם ולראות איך נותנים את הדגש לבאר שבע שהיא העיר הגדולה בדרום, שקיימת בה בעיה ספציפית, בגלל זה ביקשתי את הדיון.
עמרי שרון: יש פה את כל הנציגים מהרשות, משרד החינוך, כל הקשת.
איוב קרא: אני מציע שנפתח את הדיון מבחינת אנשי המקצוע , מנכ"ל הרשות למלחמה בסמים שיתן לנו סקירה קצרה מה קורה, מה נעשה, מה הדברים החדשים באזור.
חיים מסינג: כל מה שהוצג על ידי חבר הכנסת עמרי שרון הוא נכון.
חיים מסינג: מה שמעניין, שדווקא באר שבע היא דוגמה של עבודה נכונה של האנשים בתוך העיר כמערך לטיפול בנגע הסמים.
חיים מסינג: יושבת פה המתאמת רונית, אני לא אומר שבחו של אדם בפניו, אבל באמת במקרה זה, מדובר פה במישהי שעושה עבודה ברמה מקצועית מאוד גבוהה ובתיאום מוחלט עם כל הרשויות, אם זה רווחה, חינוך, בריאות ומשטרה וכו'.
חיים מסינג: ולמרות הכל, מה שהציג פה חבר הכנסת עמרי שרון זה נכון.
חיים מסינג: לכן, יש פה איזו שהיא עובדה ושאלה.
חיים מסינג: אם באמת נעשים כל הדברים, אז מדוע בכל זאת המצב בבאר שבע הוא שונה ממקומות אחרים, שונה בהיקפים.
חיים מסינג: אם תרצה, הייתי מעדיף שיעשו את זה אנשי המקום, אבל אני יכול לתת סקירה על כל מה שנעשה שם, ונעשית הרבה מאוד פעולות מעבודה של המשטרה דרך המניעה, דרך הרווחה, דרך החינוך עם המתאמת שמתאמת את הדברים האלה.
חיים מסינג: אני רוצה לתת תשובה מה הבעיות ומה צריך.
חיים מסינג: אני חייב להתחיל עם העירייה.
חיים מסינג: יש תמיכה עירונית לעניין, אבל התמיכה העירונית עם כל הצער, לא באה לידי ביטוי בשקל אחד לטובת הציבור הזה.
חיים מסינג: מי שמתקצב את הפעילות בבאר שבע זו הרשות למלחמה בסמים, קרן רש"י, תרומות שהשיגה המתאמת.
חיים מסינג: אבל בסך הכל, הרשות כרשות, לא משקיעה שם משיקוליה היא, ואני בטוח שהשיקולים הם כבדי משמעות.
חיים מסינג: צריך בבאר שבע לנקוט בשלושה צעדים אופרטיביים מהירים.
חיים מסינג: ראשית, לתת תיגבור משמעותי לתחנת המשטרה.
חיים מסינג: שנית, להוסיף תקנים של עובדי ציבור.
חיים מסינג: אנחנו יודעים בדיוק מה צריך.
חיים מסינג: אני לא מדבר ברמה פופוליסטית להוסיף תקנים.
חיים מסינג: יש שם שני תקנים לעובדי ציבור, ולהקים מרכז לטיפול לנשים מכורות.
חיים מסינג: אני חושב ששלושת הצעדים האלה, שהם צעדים שהם ברי יישום, הם לא דברים בשמיים, יכולים לתת שדרוג רציני לכל הטיפול שם.
חיים מסינג: אני מדגיש, העבודה המערכתית בתוך העיר, היא עבודה שמתבצעת במקצוענות רבה.
חיים מסינג: לכן הפער הזה, הוא פער שעושה את ההבדל.
איוב קרא: אני מציע שסגן ראש העיר יאמר משהו בקצרה.
איוב קרא: אחר כך נשמע מהמתאמת בשטח את הנתונים הנכונים והאמיתיים.
יצחק מרציאנו: אני חושב שצודק המנהל של הרשות למלחמה בסמים שבדרום מבחינה מקצועית ישנם את כל הכלים הדרושים לטפל בבעיה.
יצחק מרציאנו: יש רונית, יש משרד העבודה והרווחה ויש צוות מאוד מאומן.
יצחק מרציאנו: זה לא חדש.
יצחק מרציאנו: הרוצה להחכים - ידרים.
יצחק מרציאנו: אבל אנחנו, אם היינו מוצאים גם את הסגולה של הצפון, הרוצה להצפין – יעשיר, אם הייתי מוצא גם את התקציבים, המקצועיות הזאת היתה באה לידי ביטוי במאת האחוזים.
יצחק מרציאנו: זה דבר אחד.
יצחק מרציאנו: דבר שני, אדוני ראש הרשות למלחמה בסמים, באמת הרשות למלחמה בסמים נוהגת בעיר באר שבע בכפפות של משי ולא עומדת איתנו על כמה אתם נותנים, כמה אנחנו נותנים.
יצחק מרציאנו: אני מראש רוצה להודות על העזרה הרבה שאתה עושה.
יצחק מרציאנו: מצד שני, אסור לומר שהעירייה לא משקיעה כלום.
יצחק מרציאנו: העירייה מקופתה שאין לה, היא לוקחת על עצמה ארבעה תקנים על חשבונה במאת האחוז, חוץ מהארבעה תקנים שאנחנו שותפים ב-25%.
יצחק מרציאנו: בשביל התקציב העירוני של עיריית באר שבע זה הרבה מאוד.
יצחק מרציאנו: ארבעה תקנים, וארבעה תקנים של מנהלים שעולים לנו הרבה כסף.
יצחק מרציאנו: בל נשכח גם את הצד של משרד העבודה והרווחה.
יצחק מרציאנו: משרד הרווחה גם נוהג בנו בצורה הטובה ביותר.
יצחק מרציאנו: אבל לצערי הרב, אני רצית להודות לחבר הכנסת איוב קרא שטרח עם כל הכבודה והגיע לבאר שבע והיה אורח שלנו, ושל האוניברסיטה ולמד את כל הנושא והבעיות שלנו.
יצחק מרציאנו: אותו דבר להודות לחבר הכנסת עמרי שרון שלקח על עצמו לעזור לנו בבאר שבע ובנגב.
יצחק מרציאנו: אני שוב חוזר ואומר, העירייה עושה מעל ומעבר, אבל אני חושש שגם העירייה היום הגיעה למצב כזה שאפילו התקנים שהיא מממנת היום יש חשש שהיא לא תממן.
יצחק מרציאנו: אנחנו נדרשים מצד שני ליעילות ותכנית הבראה, ואי אפשר להטיל על עיריית באר שבע את בעיית הסמים כולה.
יצחק מרציאנו: אני לא מזלזל בעזרה שאנחנו מקבלים מהרשות, ואמרתי כבר תודה.
יצחק מרציאנו: גם משרד העבודה והרווחה, ויושבת איתנו המפקחת שעושה מעל ומעבר.
יצחק מרציאנו: אבל זה פשוט טיפה בים.
יצחק מרציאנו: דבר נוסף, האישפוזית.
יצחק מרציאנו: יש לנו בעיה עם אישפוזית, שכידוע היא בתחום משרד הבריאות, היא לא בתחום של אף אחד.
יצחק מרציאנו: זה משרד הבריאות נטו.
יצחק מרציאנו: לא יכול להיות שבאר שבע כמטרופולין של הנגב תהיה לה אישפוזית שיש בה 15 מיטות.
עמרי שרון: בוא נודה שגם זה היה מאבק לשמור אותם.
עמרי שרון: ניהלנו על זה כמו שאתה יודע מאבק.
עמרי שרון: עזר לנו בזה מנהל משרד ראש הממשלה בדרום, וגם אני שם.
עמרי שרון: בעבודה משותפת הצלחנו למצוא את התקציב שלא יסגרו אותם.
עמרי שרון: שמחת עניים.
יצחק מרציאנו: אדוני, חבר הכנסת עומרי, אי אפשר.
יצחק מרציאנו: באר שבע שהיא אחראית על כל הנגב, אם בא אליה איש משדרות, אני לא אומר לא, אל תיכנס.
יצחק מרציאנו: 15 מיטות, זה פשוט לעג לרש.
יצחק מרציאנו: דבר נוסף, כשאני כבר מאתר נרקומן, והנרקומן הוא מוכן, אין מיטה פנוייה.
יצחק מרציאנו: מה אני יכול לומר לו.
חיים מסינג: תביא אותו אלי.
יצחק מרציאנו: עד שאני מסדר את הניירת, עוברות 12 שעות.
יצחק מרציאנו: תוך 12 שעות כבר הנרקומן איננו.
חיים מסינג: אל תעשה ניירת.
חיים מסינג: תקשר אותו איתי, ותוך יום הוא יקבל פתרון.
יצחק מרציאנו: אני אומר, הגיע הזמן שלעיר הזאת יהיה מוסד, שאם אני תופס נרקומן במקום אני מכניס אותו.
יצחק מרציאנו: דבר נוסף, אין פתרון לנשים.
יצחק מרציאנו: אישפוזית לגברים.
יצחק מרציאנו: נשים מחוץ לעסק.
יצחק מרציאנו: יש לנו ארבע.
יצחק מרציאנו: עד שאיתרנו אותם, אתם יודעים כמה עבודה נעשית עם נרקומן לשכנע אותו לאישפוזית?
יצחק מרציאנו: אז אנחנו נתקלים בשני דברים.
יצחק מרציאנו: או אין מיטה, או העמותה גובה מהנרקומן 1,400 שקל, ולא, הוא לא יכנס.
יצחק מרציאנו: עיריית באר שבע לא יכולה גם לסבסד את הגמילה.
יצחק מרציאנו: העירייה נמצאת במצוקה קשה, זה הנושא של האישפוזית.
יצחק מרציאנו: בנושא של היחידה, חבר הכנסת איוב קרא ביקר במקום.
יצחק מרציאנו: הן במבוגרים והן עם הנוער, נעשית עבודה נפלאה.
יצחק מרציאנו: אנחנו זוכים לתשבחות.
יצחק מרציאנו: אבל תסלחו לי, זה כמו לקחת גופה, לנתח, לראות שהכל רקוב, ואני אומר, אני לא יכול להושיע.
יצחק מרציאנו: אני תופר.
יצחק מרציאנו: למה?
יצחק מרציאנו: אין לי כוח אדם.
יצחק מרציאנו: אני פשוט מגלה את הילד.
יצחק מרציאנו: אני כבר יצרתי קשר עם הילד, אין לי כוח אדם.
יצחק מרציאנו: אי אפשר לבוא אלינו בהסברה, במניעה, כשאני מגלה נער, אין לי כוח אדם לטפל.
יצחק מרציאנו: לכן, אני ממש מבקש מחבר הכנסת עומרי, לקחת את שלושת הדברים האלה, האישפוזית חייבת להיות 25 מיטות.
יצחק מרציאנו: יימצא פתרון לנשים.
יצחק מרציאנו: ובנושא של כוח אדם, פשוט זה S.O.S. , כי אני יכול לגלות נוער.
יצחק מרציאנו: יש לנו עובדים נפלאים שעושים עבודת קודש.
יצחק מרציאנו: מצאתי את הנוער, אני מכיר את הכתובת שלו, אני יודע מה הבעיות שלנו.
יצחק מרציאנו: יצרתי איתו קשר, אין לי מי שימשיך את הקשר.
יצחק מרציאנו: ועל כולם אדוני, הנושא של אכיפה.
יצחק מרציאנו: ככל שנעזור למשטרת ישראל , היא עושה עבודת קודש.